U sredu 26. septembra 2018. godine u 16:30 časova uprava Sabornog hrama Silaska Svetog Duha na Apostole organizuje svečani doček čudotvorne mirotočive ikone Svetog cara Nikolaja II Romanova.

Nakon dočeka ikone sledi praznično bdenije i akatist, a organizovana je i izložba fotografija o kraljevskoj porodici Romanov.

Ikona je iz manastira Svetog Duha u Timaševu (Krasnodarska oblast) u Rusiji, a do danas je u krsnom hodu po Rusiji i drugim pravoslavnim zemljama prešla više od 400.000 kilometara.

„Ove godine po peti put prolazi kroz mnoga mesta u Srbiji, krenula je iz Beograda 14. septembra, boravi u velikom broju hramova i manastira naše crkve, u Nišu je od 26. – 28. septembra i ponovo od 6. – 8. oktobra, a krajnje odredište krsnog hoda je manastir Gračanica“, saopštila je Eparhija niška.

Ikona je u Srbiji mirotočila više puta.

Plan krsnog vhoda mirotočive ikone Svetog cara Nikolaja II Romanova u Eparhiji niškoj:

24. septembar – manastir Sveti Stefan Lipovac

25. septembar – manastir Svetog Arhangela Mihajla Pirkovac

26. septembar – Niš, dolazak u Sabornu crkvu 16:30 – bdenije, akatist

27. septembar – Niš liturgija Saborna crkva, polazak oko 17:00 sati do crkve Sv. Cara Konstantina dolazi oko 17:30.

28. septembar – polazak iz crkve Sv. Cara Konstantina oko 15 sati, dolazi u manastir Presvete Bogorodice u Sićevu.

29. septembar – (Sićevo, Ostrovica) dolazak u Crvenu Reku

30. septembar – Liturgija u Crvenoj Reci, odlazak za Vetu

1. oktobar – polazak iz Vete odlazak u manastir Divljane

2. oktobar – polazak iz Divljane odlazak u saborni hram u Pirotu

3. oktobar – iz Pirota do Sukova

4. oktobar – iz Sukova u Poganovo

5. oktobar – polazak iz Poganova dolazak u Visočku Ržanu

6. oktobar – iz Visočke Ržane dolazak u Niš u crkvu Sv. Nikole

7. oktobar – Liturgija u crkvi Sv. Nikole, odlazi u crkvu Uspenje Presvete Bogorodice u D. Vrežini

8. oktobar – Polazi iz D. Vrežine, ikona dolazi u crkvu Sv. Tri Jerarha u Brzom Brodu, potom u crkvu Sv. Kozme i Damjana u naselju Nikola Tesla, zatim ikona prolazi kroz Gadžin Han i dolazi u crkvu Sv. Petke u Marinoj Kutini

9. oktobar – polazak iz crkve Sv. Petke, prolazi kroz Grkinju, Barbeš dolazak u Saborni Hram u Leskovcu

10. oktobar – polazak iz Leskovca i dolazak u crkvu u Žitorađu, zatim ikona kreće za Prokuplje do crkve Sv. Prokopija

11. oktobar – polazak iz Prokuplja dolazak u manastir Ajdanovac

12. oktobar – polazak iz Ajdanovca dolazak u Kuršumliju

13. oktobar – polazak iz Kuršumlije odlazak na Kosovo.

Dragi čitaoci, ako želite da budete u toku i saznate prvi najnovije vesti iz Niša, preuzmite aplikaciju Niške Vesti za Android ili iPhone.